خەڵك- ئەحمەد عەبدوڵا
ڕۆژی 9ی حوزەیرانی 2014، زۆربەی میدیاكانی عێراق و جیهان بڵاویانكردەوە، كە چەكدارانی دەوڵەتی ئیسلامی"داعش" لە قەزای بەعاج لە باشوری خۆرئاوای موسڵەوە بەرەو سەنتەری شارەكە دێن و پێشبینیان كردبوو، كە ئەگەر حكومەت لە ماوەیەكی كورتدا ڕووبەڕوویان نەبێتەوە، موسڵیش وەك فەللوجە"لە مانگی یەكی 2014 دا كەوتە دەست داعش" دەكەوێتە دەست ئەو گروپە و دوای جموجوڵە نائاساییەكەی داعش موسڵ كەوت و داعش دەستی بەسەر شارەكەدا گرت.
ڕۆژی 5ی حوزەیرانی چەكدارانی داعش لە سوریاوە دزەیان كردە دەوروبەری موسڵ و لەڕێگەی ئۆتۆمبێلی بارهەڵگرەوە و بەیارمەتی بەشێك لە دانیشتیوانی موسڵ چونە نێو شارەكەوە و لە ماوەیەكی كورتدا توانیان 1400 چەكدار بگەیەننە بەری ڕاستی شارەكە و پاشان لە ڕۆژی 9ی حوزەیراندا سێ ئۆتۆمبێلیان تەقاندەوە و هێرشیان كردە سەر هێزەكانی عێراق، كە ژمارەیان نزیكەی 30 هەزار سەرباز و پۆلیس بوون و لە شەش فرقەدا كۆكرابونەتەوە.
دەستپێكردنی هێرشەكە بۆ ماوەی 24 كاتژمێر بەردەوام بوو، ڕۆژی 10ی حوزەیران بە تەواوەتی موسڵ كەوت و ئەوەیش لێدانێكی زۆر كاریگەر بوو لە هێزەكانی عێراق و شیرازەی بەرەكانی عێراقی لە سنوری سوریاوە بۆ سنوری عێراق بچڕان.
كەوتنی موسڵ دوای نزیكەی چوار مانگ هات لە كەوتنی فەللوجە و كۆنتڕۆڵكردنی لەلایەن داعشەوە و بەوەش داعش بنكەیەكی سەقامگیرتری لە عێراقدا گرت و سوپای عێراق و هێزە ئەمنییەكانیشی تا نزیك بەغداد دەركرد.
ڕۆژی 10ی حوزەیرانی 2014 ئاژانسەكانی جیهان وێنە و ڤیدیۆی ئەو سەرباز و ئەفسەرە عێراقییانەیان بڵاودەكردەوە، كە جلەكانیان فڕێ دەدا و خۆیان ڕاستی پێشمەرگە دەكرد و بەشێكیشیان لەلایەن داعشەوە دەستگیركران، كە بەپێی ئامارە نافەرمییەكان لە چەند ڕۆژێكدا هەزار و 400 كەسیان كوژران و ئەمەیش دیمەنێكی زۆر دڕەندەی دا بە داعش.
شەوی 10ی حوزەیران، نوری مالكی، فەرماندەی گشتی هێزە چەكدارەكانی عێراق لەوكاتەدا لە تەلەفزیۆنی فەرمی عێراقەوە پەیامێكی بڵاوكردەوە و دڵنیای دایە هاوڵاتیانی عێراق، كە هێزە ئەمنییەكان بەرگری دەكەن و ڕێگەنادەن بەغداد بكەوێت، ڕەنگە ئەوە باشترین وتەیەك بێت لەوكاتەدا مالكی بۆ خەڵكی وتبێت، چونكە زۆربەی عێراقییەكان پێشبینی كەوتنی بەغداد و تەنانەت عێراقییان دەكرد و بەشێك لە هاوڵاتیانی بەغدادیش بەرەو باشوری عێراق هەڵهاتن.
داعش لە ماوەیەكی كورتدا هەموو ناوچە سونییەكانی گرت و لە خۆرهەڵاتەوە نزیك شاری بەعقوبەی سەنتەری پارێزگای دیالە بوەوە و لە خۆرئاوایشەوە گەیشتە نزیك شاری ڕومادی و سنورەكانی سوریا و ئوردنیشی گرت و ئەوەیش وەك گرتنی شادەماری عێراق بوو و سنورێكی پان و پۆڕی بۆ داعش دەستبەركرد، كە دەیتوانی بەئاسانی هێزەكانی لە سوریاوە بۆ عێراق و بەپێچەوانەوە بجوڵێنێت.
شەپۆلی كەوتنی موسڵ لە ماوەی دوو ڕۆژدا گەیشتە تكریت و ڕۆژی 12ی حوزەیران لە سەربازگەی "سپایكەر" هەزار و 700 خوێندكاری سەربازی كوشت و ئەوەیش دەنگدانەوەی زۆری لێكەوتەوە، بەتایبەتی زۆربەی ئەو خوێندكارانە شیعەمەزهەب بوون و لە چونی داعش بۆ ناوچەكە ئاگادارنەكرابونەوە و دواتریش والێكدرایەوە، كە دەستێك لە نێو حكومەتەوە هاوكاری داعشی كردبێت بۆ كوشتنی ئەو كەسانە و ڕۆژێك دواتریش عەلی سیستانی، مەرجەعی باڵای شیعەكانی عێراق فتوای دەركرد و حەشدی شەعبی دروستكرا.
دوای كەوتنی موسڵ لە ماوەیەكی كورتدا مەترسی كەوتەسەر سنورەكانی هەرێمی كوردستان و ڕۆژی 15ی حوزەیران بۆ یەكەمجار رووبەڕووبونەوە لە نێوان پێشمەرگە و داعشدا لە جەلەولا ڕوویدا، دوای ئەوەی چەكدارانی داعش زۆربەی سنوری دیالەیان كۆنتڕۆڵكرد، بەتایبەتی لەوكاتەدا داعش چەك و جبەخانەیەكی زۆری لە موسڵ دەستكەوتبوو، كە بەپێی ئامارە بڵاوكراوەكان لە وەزارەتی بەرگری عێراق بەهایان دەگەیشتە 28 ملیار دۆلار.
خالد عوبێدی، وەزیری پێشووی بەرگری عێراق لە چاوپێكەوتنێكدا لەگەڵ "سكای نیوز" ئاماژەی بەوەكرد، كە دوای كەوتنی موسڵ شەڕكردن لەگەڵ داعش قورستربوو، چونكە چەكی شەش فرقەی سەربازی عێراقیان پێبوو، سەرباری ئەوەی دەیانتوانی بە ئاسانی هێزی پشتیوان لە سوریاوە بهێنن.
كەوتنی موسڵ تەنها لە پێدراوە سەربازییەكەیدا نەمایەوە و قاڵبێكی سیاسی و دیمۆگرافیشی بەدواداهات، چونكە هەرێمی كوردستان و عێراقی لێكدابڕی و 500 هەزار هاوڵاتی لە ناوەڕاستی عێراقەوە ئاوارەی هەرێمی كوردستان بوون، كە دواتر ئەو ژمارەیە گەیشتە ملیۆنێك و 800 هەزار كەس و فشارێكی دارایی زۆریان خستەسەر حكومەت و خەڵكی هەرێمی كوردستان.
كەوتنی موسڵ سەرەتای قۆناغێكی مەترسیداری لە عێراقدا دروستكرد، كە بەشێك بە "كەوتنی موسڵ" و هەندێكی تر بە "سەرەتای هاتنی داعش" وەسفی دەكەن هەزاران ڕووداوی سەربازی و ئابوری و كۆمەڵایەتی گەورەی لێكەوتەوە و عێراقی گەیاندە لیواری مەرگ، بەڵام لەپڕی لولەی تفەنگەكانی داعش بەرەو باكور سوڕێندرا و ئاڕاستەی كورد كران، بەتایبەتی دوای ئەوەی بەرپرسانی باڵای هەرێم لەوكاتەدا باسیان لەوەكرد، كە كورد سنورەكانی خۆی گرتوەتەوە و سەرەتای دروستبوونی دەوڵەت خەمڵیووە.
ڕۆژی 3ی ئابی 2014، داعش هێرشێكی فراوانی كردەسەر خۆرئاوای موسڵ و شەنگال و ناوچەكانی ئێزدی كۆنتڕۆڵ كرد، دوای ئەوەی پێشمەرگە كشانەوە و ئەمەیش سەرەتایەكی مەترسیدار بوو بۆ هەرێمی كوردستان و یەكەم رووبەڕووبونەوەی سەختی پێشمەرگە و داعش بوو، لە ماوەی پێنج ڕۆژدا گەیشتە نزیك هەولێر.
شەوی 8ی ئابی 2014، داعش مەخموری گرت و مەترسی لەسەر كەوتنی هەولێریش دروستبوو، بۆیە سەركردایەتی هەرێمی كورستان بە پەلە داوای هاوكاریان لە ئەمریكا كرد و ئەو شەوەیش یەكەم گورزی ئاسمانی لەداعش درا و لە هەولێر دورخرایەوە و ئێران-یش وەك یەكەم وڵات پشتیوانی گەیاندە هەرێم.
گۆڕینی ئاراستەی هێرشی داعش تائێستا بەفەرمی نازانرێت چی بوو، بەڵام گومان لەوەدانیە، كە دەستێك داعشی هاندا سنورێك بۆ بەرەو پێشبردنی مەسەلەی كورد دابنێت و لەو قۆناغەدا بەربەستی بكات، ئەمەیش ئەو پرسیارەیە، كە ڕەنگە مێژوو لە داهاتوودا وەڵامەكەی دەستبخات.
بەوێنە..چیرۆكی هیتلەر و خۆشەویستە بچوكەكەی
خەڵك-سەعد مەلا عەبدوڵڵا گوڵپی
لە سەرەتادا وێنەكە وای لێدەخوێنرێتەوە ، خۆشحاڵی پیاوێكە كە كچێكی موو ئاڵتونی لە باوەش گرتبێت، بەڵام ئەگەر بە وردی سەیری وێنەكە بكەیت، چیرۆكێكی جیاواز دێتە پێش چاوانت، بەشێوەیەك ئەم پیاوە فەرمانی كوشتنی شەش ملیۆن جولەكەی دەركردووە، ئەویش ئەدۆف هیتلەرە و ئەو كچە بچوكەش كچێكی جولەكەیە.
بەهەرجۆرێك بێت هیتلەر و رەزا برنایل پێشنیاریان كرد پێكەوە ببنە هاوڕێ و ئەم هاوڕێیەتییەش بە دەستوەردانەكانی بەرپرسانی نازییەكان كۆتایی پێهێنرا.
لە ئێستادا ئەم وێنەیە كە زۆر بە كەمی بینراوە و لە ساڵی 1933 گیراوە، بڕیارە لە هەڕاجێكدا لە وڵاتە یەكگرتووەكانی ئەمریكا بفرۆشرێت.
وێنەكە لەلایەن هاینریش هافمن گیراوەو پێشبینی دەكرێت بە نزیكەی 10 هەزار دۆلار بفرۆشرێت.
بیل پاناگوپولوس كە كاری فرۆشتنی وێنەكە دەكات رایگەیاند، هیتلەر وێنەی زۆر گرتووە و لەگەڵ منداڵانیش بە هەمان شێوە وێنەی گرتووە بەڵام ئەم وێنەیە یەك جیاوازی هەیە، بەشێوەیەك وابەستییەكی واقیعی تەواو لەنێوان ئەو دوو كەسەدا لە وێنەكەدا دەردەكەوێت.
عەشقی هیتلەر
خاڵی هاوبەشی هیتلەر و ئەو كچە تەنها ئەوە بوو كە هەردووكیان لە یەك رۆژدا لەدایك ببووبن.
لەگەڵ ئەوەی كە لە ماڵپەڕی هەڕاجیدا هاتووە وێنەكە لە ساڵی 1933 گیراوە، كاتێك رەزا لەگەڵ دایكی لەنێو كۆمەڵێك لە خەڵكدا بوون كە لە دەرەوەی شوێنی حەسانەوەی هیتلەر بوون.
بەپێی زانیارییەكان، كاتێك هیتلەر تێدەگات كە رۆژی لەدایكبوونەكەی لەگەڵ ئەو كچە بچوكەیە لەگەڵ دایكی بانگهێشتیان دەكات تاكو بچنە شوێنی حەسانەوەی و وێنەكەی لەو شوێنە دەگیرێت، لەگەڵ ئەوەی كە هیتلەر دەیزانی كە رەگ و ریشەی ئەو كچە جولەكەیە، بەڵام درێژەی بەو هاوڕێیەتیەدا لەگەڵی.
زۆر درێژە ناكێشێت كە ئەوە دەزانێت دایكی كارولین جولەكە بووە و ئەمەش بەسە بۆ ئەوەی نازییەكان لەوە تێبگەن كە رەزا جولەكەیە، بەڵام ئەم بابەتە نابێتە رێگر لەبەردەم هاوڕێتی هیتلەر و وێنە واژووكراوەكەشی بۆ دەنێرێت.
لەسەر وێنەكە لە تەنیشتی ناوی هیتلەر نوسراوە (عەزیز) و بەرواری 16ی حوزەیرانی ساڵی 1933 لە شاری میونخ.
بەپێی زانیارییەكان "رەزا" دوای بەدەست گەیشتنی وێنەكەی چەند وێنەیەكی گوڵی لەسەر وێنەكە كێشاوە.
ئەو لەنێوان ساڵانی 1935 بۆ 1938 لانی كەم 17 جار نامەی بۆ هیتلەر و ڤیلهیم بروكنەر یاریدەدەری پێشەوای نازییەكان نوسیوە، تا ئەو كاتەی رزا و دایكی كە لەوكاتەدا هاوسەرەكەی كۆچی دوای كردبوو بۆ نوسینی نامە بۆ هیتلەر لەلایەن پارێزەرەكەی هیتلەرەوە رێگرییان لێكرا.
هافمن دەڵێت" هیتلەر رەزامەندی بۆ كاری پارێزەرەكەی دەرنەبڕی، ناوبراو ساڵانێك دواتر كتێبێكی لەبارەی هیتلەر نووسی و دەقی قسەیەكی هیتلەر دەگوازێتەوە كە وتویەتی" كەسانێك هەن رێگرن لەوەی كەسانێكی دیكە كەمێك خۆشبەختیم پێ بگەیەنن و تێكی دەدەن".
كتێبەكەی هافمن بەناوی (هیتلەر هاوڕێی من بوو) لە ساڵی 1955 چاپ كرا و كۆپییەكی دیكەی ئەم وێنەیە لە هەمان كتێب دووبارە كراوەتەوە.
سەبارەت بە شیكردنەوەی وێنەكە هافمن دەڵێت"خۆشەویستی هیتلەر بۆ دیداری ئەو كچە زۆر خۆشیهێنەر بوو، تا ئەوكاتەی بڵێی ئەو كەسێكی سیخوڕ بێت و تێگەیشت لەوەی ئەمە كەسێكی ئاریایی نییە".
ساڵێك دوای ئەوەی پارێزەرەكەی هیتلەر پەیوەندییەكانی نێوان ئەو دوو كەسەی پچڕاند، جەنگی جیهانی دووەم دەستی پێكرد، شەش ساڵ دوای كۆتاییهاتنی جەنگیش شەش ملیۆن جولەكە كوژرابوون.
رەزاش لە جەنگدا ژیانی سەلامەت نەبوو، بەڵكو ناوبراو لە تەمەنی حەڤدە ساڵیدا لە نەخۆشخانەی میونخ تووشی نەخۆشی ئیفلیجی منداڵان بوو و دواتر گیانی لەدەستدا، گیانلەدەستدانی ئەو لە ساڵی 1943 بووە ژمارەیەكی خەمناك، بەشێوەیەك 10 ساڵ دوای بەیەكگەیشتنی بە هیتلەر كۆچی دوایی كرد.
سەرچاوە: BBC
یادی لەدایكبوونی پێغەمبەرە (د.خ)
(خەڵك) ڕاپۆرتێكی ورد لەسەر ژیانی پێغەمبەری ئیسلام بڵاودەكاتەوە
خەڵك- بەشی هەواڵ
موحەممەدی كوڕی عەبدوڵڵا كوڕی عەبدولموتەلیب، موسڵمانان بە پێغەمبەری خوای دادەنێن بۆ ھەموو مرۆڤایەتی تا خەڵك بگەڕێنێتەوە بۆ یەكتاپەرستی و پەرستنی خوا لەسەر ڕیبازی ئیبراھیم و لەو باوەڕەدان، كە باشترینی دروستكراوانی خوایە و پێشەوای مرۆڤە، لەگەڵ ناوھێنانیدا دەڵێن «صلی اللە علیە وسلم» واتە « دروودی خوای لێبێت»، كە لە قورئان و سوننەتدا ئەوە ھاتووە، وایان لێدەكات سڵاواتی لەسەر بدەن.
نووسەری یەھوودی مایكل ھارت لە دانانی كتێبی مەزنترین ١٠٠ كەسایەتی مێژوودا، پێغەمبەر موحەمەد (د.خ)ی داناوە بە مەزنترین كەس بەو بڕوایەی، كە "تەنھا كەسە لە مێژوودا بە تەواوی سەركەوتوو بووە لەسەر ئاستی ئایینی و دونیایی" و دەڵێت: "موحەمەد كاریگەرییەكی گەورەی لە دەروونی موسڵمانان بە جێھێشتووە، ئەمەش دەردەكەوێت لە یادكردنەوە و شوێن پێ ھەڵگرتنییاندا لە شێوازی ژیان و پەرستشەكانی و ھەروەھا لە ھەستانیان بە لەبەركردنی ووتە و ھەڵسوكەوت و سیفەتەكانی".
پێغەمبەری ئیسلام لە دایك بووە لە مەككە لە مانگی ڕەبیع ئەلئەوەلی ساڵی فیل، بەرامبەر ساڵی ٥٧٠ یان ٥٧١ی زایینی، پێش ئەوەی لە دایك بێت باوكی كۆچی دوایی كردووە و ھەر لە مناڵیشدا دایكی لەدەست دەدات، پەروەردە دەبێت لای عەبدول موتەلیبی باپیرەی پاشان لای ئەبو تالیبی مامی، كە لەو ماوەیەدا خەریكی شوانی دەبێت، پاشان بازرگانی دەكات، لە تەمەنی ٢٥ ساڵیدا ژیانی ھاوسەری پێك ھێناوە لەگەڵ "خەدیجە كچی خووەیلید"، كە دایكی ھەموو مناڵەكانی بووە بێجگە لە ئیبراھیم.
سبەینێ سێ شەممە، 20ی تشرینی دووەمی 2018، كە بەرامبەرە بە 12ی ربیع الأولی ساڵی كۆچی، یادی ئەو پێغەمبەری ئیسلام لە سەرتاسەری جیهانی ئیسلامی و لەناو موسڵمانان لە جیهاندا دەكرێتەوە.
پێغەمبەر لە پێش ئیسلامدا حەنیفی بووە و خوای پەرستووە لەسەر ڕیبازی ئیبراھیم و پەرستنی "بت"ی ڕەتكردۆتەوە، كە لەو كاتانەدا بەربڵاوبووە لە مەككەدا، موسڵمانان لەو باوەڕەدان، كە نیگای خوای پێ گەیشتووە كاتێك لەتەمەنی 40 ساڵیدا بووە، سێ ساڵ بە نھێنی بانگەوازی كرد، پاشان 10 ساڵی لە مەككە بە سەر برد بە بانگ كردنی خەڵكەكەی و بازرگانەكان و سەردانكەرانی كەعبە، كە دەھاتنە مەككە و لە ساڵی ٦٢٢ز كۆچی كرد بۆ شاری مەدینە، كە ناودەبرا بە "یەسرب"، دوای ئەوەی گەورەكانی قوڕەیش كەوتنە پیلان گێڕان لێی و بانگەوازەكەیان ڕەت دەكردەوە، 10 ساڵی كۆتایی ژیانی لە مەدینە بەسەر برد بە بانگەوازی ئیسلامی و بناغەی شارستانی ئیسلامی دانا، كە دواتر فراوان بوو و مەككە و ھەموو شار و ھۆزە عەرەبیەكانی گرتەوە، و بۆ یەكەم جار عەرەبی یەكخست لەسەر یەك ئاینی یەكتاپەرستی و لە دەوڵەتێكی یەكگرتوودا.
نەژادی پێغەمبەر (د.خ):
ئەبوو قاسم موحەمەدی كوڕی عەبدولڵای كوڕی عەبدولموتەلیبی كوڕی ھاشمی كوڕی عەبدولمەننافی كوڕی قوسەیی كوڕی كیلابی كوڕی مڕەی كوڕی كەعبی كوڕی لوئەیی كوڕی غالیبی كوڕی فەھری كوڕی مالیكی كوڕی نەزڕی كوڕی كینانەی كوڕی خەزیمەی كوڕی مدركەی كوڕی ئلیاسی كوڕی مزڕی كوڕی نزاری كوڕی موعدی كوڕی عەدنانە (تا ئێرە ڕێكەوتوون لەسەری زانایان)، لەگەڵ ئەوەی سەلمێنراوە دەچێتەوە سەر نەسەبی ئیسماعیلی كوڕی ئیبراھیم.
ھیچ لقێك نییە لە قوڕەیشدا، كە نزیكاتی لەگەڵ موحەمەددا نەبێت و موسڵمانان لەو باوەڕەدان، كە خوا ھەڵیبژاردووە لە باشترین ھۆز و پشت و نەسەبدا.
باوكی؛ عەبدولڵای كوڕی عەبدولموتەلیب بووە، كە لە چاكترین كوڕەكانی باوكی بووە و لێبوردەترین و نزیكترینیان بووە لێوەی و بچوكترینیان بووە.
دایكی؛ ئامینەی كچی وەھب كوڕی عەبد مەناف كوڕی زەھرە كوڕی كیلاب بووە، كە لەو ڕۆژانەدا باشترین ژنی قوڕەیش بووە لە نەسەب وشوێندا و باوكی پێشەوای بەنی زەھرە بووە لە نەسەب و شەرەفدا.
لە دایكبوونی پێغەمبەر (د.خ):
موحەمەد لە دایك بووە لە مەككە (بە پێی گێڕانەوەكانی سوننە لە دایك بووە لە ڕۆژی دوو شەممە، ١٢ی ڕەبیع ئەلئەوەلی ساڵی فیل، بەرامبەر ٢٠ یان ٢٢ی نیسانی ساڵی ٥٧١ یان ٥٧٠ی زایینی). شەش مانگ پێش لە دایكبوونی باوكی كۆچی دوایی كردووە، كاتێك لە دایك دەبێت ئامینەی دایكی دەنێرێت بۆ لای عەبدول موتەلیب مژدەی بدەنێ ئەویش زۆری پێ خۆش دەبێت و دەچێتە كەعبەوە سوپاسی خوا ئەكات و ناوی موحەمەدی بۆ ھەڵدەبژێرێت، كە لەو كاتەدا ئەو ناوە لە ناو عەرەب باو نەبووە.
پەروەردە بوونی:
یەكەم كەس، كە شیری پێدا لە دوای دایكی سویبەی خزمەتكاری ئەبولەھەب بووە و پاشان بردیانە لای حەلیمەی سەعدی و ئەو گرتیەخۆی و چەند مانگ جارێك دەیھێنایەوە بۆ لای دایكی، دوو ساڵ لە بەنی سەعد مایەوە پاشان حەلیمە ھات بۆ لای دایكی تا داوای لێبكات زیاتر لایان بمێنێتەوە تاكو گەرمای مەككە كاری تێ نەكات و ھەروەھا لەبەر ئەو بەرەكەتەی ڕووی تێكردبوون بە ھۆی ئەوەوە، بەڵام لە دوای ڕووداوی لەتكردنی سنگی موحەمەد ترسان و گەڕاندیانەوە بۆ لای دایكی.
لاوێتی پێغەمبەری ئیسلام چۆن بووە؟
مامی ئەبوتاڵیب داھاتێكی زۆری نەبوو، لەبەرئەوە موحەمەد سەرەتا شوانی دەكرد لە بەنی سەعد لە سەر چەند قیڕاتیك بۆ خەڵكی مەككە (قیڕات بەشێكە لە درھەم یان دینار). "لەگەڵ ئەوەی شیعە ھەواڵی شوانییەكەی ڕەت دەكەنەوە"، كاتێك گەیشتە تەمەنی ١٢ ساڵی لەگەڵ مامی ڕۆیشت بۆ شام بۆ بازرگانی، ناونرا بە ئەمین و ڕاستگۆ و خەڵك ئەمانەتیان لەلا دادەنا و كاتێك قوڕەیش بینای كەعبەیان نوێكردەوە، جیاوازیان كەوتە نێوان لەسەر دانانەوەی بەردە ڕەشەكە لە شوێنی خۆی، بۆیە ڕێكەوتن یەكەم كەس ھاتە ژوورەوە دایبنێت، موحەمەد ھاتە ژوورەوە وتیان ئەمین ھات و ڕازی بوون، كە ئەو دایبنێت، داوای پۆشاكێكی كرد و بەردەكەی خستە سەری و ھەموو تیرە و ھۆزەكانی شاری مەككەی بانگ كرد و ھەر یەكەی چەمكێكیان گرت و ھەڵیان گرت، پاشان بە دەستی خۆی بەردەكەی خستەوە شوێنی خۆی.
ھاوسەرگیری لەگەڵ خەدیجە:
خەدیجە كچی خووەیلید، ئافرەتێكی بازرگانی سەروەر و سەرفرازی شاری مەككە بوو، كاتیك ھەواڵی دەست پاكی موحەمەد گەیشت پێی، ناردی بە شوێن موحەمەدا و پێشنیاری خستە بەردەمی، كە بەشداری بكات لە بازرگانیەكەیدا بۆ شام، موحەمەد ڕازی بوو و دەرچوو بۆ شام و شتومەكی كڕی و گەڕایەوە بۆ مەككە قازانجێكی زۆری كرد، بۆیە لە دوای گەڕانەوەكەی لە شام خەدیجە پێشنیاری ھاوسەرگیری خستە بەردەمی، موحەمەدیش دوای ئەوەی داواكەی خستە بەردەم مامەكانی، خەدیجەی خواست كاتێك لە تەمەنی ٢٥ ساڵیدا بوو خەدیجە لە تەمەنی ٤٠ ساڵیدا یان ھەندێك ئەڵێن ئەویش لە تەمەنی ٢٥ ساڵیدا بووە.
"خەدیجە" دایكی ھەموو مناڵەكانی بوو بێجگە لە "ئیبراھیم" كە دایكی ئەو "ماریە قەبتی" بوو، مناڵەكانی تری قاسم و عەبدولڵا و زەینەب و ئوم كەلسوم و فاتمە بوون. قاسم و عەبدولڵا لە سەردەمی نەفامیدا مردن، بەڵام ھەموو كچەكانی ئیسلام بوون و لە گەڵیا كۆچیان كرد، بەڵام ھەموویان ھێشتا پێغەمبەر لە ژیاندا بوو مردن بێجگە لە فاتیمە.
كۆچی دوایی پێغەمبەر موحەمەد (د.خ):
یەكەم شت، كە پێغەمبەر موحەمەد زانی كاتی وەفاتی نزیك بۆتەوە ئەوە بوو، كە لە فەتحی مەككەدا سورەتی "النصر"ی بۆ دابەزی ﴿إِذَا جَاء نَصْرُ اللَّه والْفَتْحُ﴾ واتە؛ كاتێ یارمەتی و كۆمەكی خوا دێت، شاری مەككە ڕزگار دەكرێت و دەرگای ئازادی واڵا دەكرێت. لە كۆتاییەكانی مانگی سەفەری ساڵی ١١ی كۆچی، موحەمەد توشی تایەكی بەھێز بوو، نەخۆشییەكەی لێی توند بوو، مۆڵەتی لە خێزانەكانی وەرگرت تا لە ماڵی عائیشەی كچی ئەبووبەكر بمێنێتەوە.
پێغەمبەر نوێژی بە موسڵمانان ئەكرد كاتێك نەخۆش بوو ١١ ڕۆژ و كاتێك نەخۆشییەكەی بە تەواوی قورس بوو فەرمانی بە ئەبووبەكر كرد نویژیان پێ بكات و ١٣ ڕۆژ دوای نەخۆشییەكەی كۆچی دوایی كرد لە تەمەنی ٦٣ ساڵیدا و لە ماڵی "عائشە" نێژرا لە تەنیشت مزگەوتی پێغەمبەر.
سەرچاوە: ویكیپیدیا
بەوێنەوە، خاشقچی ژنێكی تری بەنهێنی هەبووە
چەند نهێنیەكی نوێ لەسەر ژیانی ڕۆژنامەنووسە سعودیەكە ئاشكرابوو
خەڵك- بەشی هەواڵ
لە پەرەسەندنێكی لەناكاوی كەیسی جەمال خاشقچی، ڕۆنامەنوسی كوژراوی سعودی، خانمێكی میسری ڕایدەگەیەنێت، كە بەر لە مانگێك لە كوژرانی ناوبراو لەنێو كونسوڵخانەی وڵاتەكەی، زەماوەندی هاوسەرگیری نهێنی لەگەڵ خاشقچی كردووە لە ئەمریكا.
ژنەكە بە ڕۆژنامەی (واشنتۆن پۆست)ی ڕاگەیاندووە، "زەماوەندەكە بە نهێنی سازكراوە بەبێ ئەوەی خەدیجە جەنگیزی دەستگیرانی یان ئەندامانی ڕۆژنامەنووسە كوژراوەكە، ئاگاداربن".
ئەو ژنە هۆكاری ئاشكراكردنی پەیوەندی هاوسەرگریی لەگەڵ جەمال خاشقچی بۆ ئەوە گەڕاندەوە، كە ئەویش وەك ژنێكی موسڵمان، مافی تەواوی خۆی دەوێت و خواستی هەیە دانی پێدا بنرێت.
(واشنتۆن پۆست) كە وتارەكانی خاشقچی بڵاودەكردەوە دەڵێت، "ئەو ژنە نامە نوسراوەكانی خۆی و خاشقچی و وێنەكانی بۆ ڕۆژنامەكە خستۆتەڕوو، بە تایبەت ئەو وێنانەی، كە لەكاتی زەماوەندی هاوسەرگیرییەكەیدا لە مانگی حوزەیرانی ڕابردوو لە واشنتۆن گرتویانە".
هاوڕێیەكی خاشقچی تەئكیدی لەسەر ئەو هاوسەرگیرییە كردووە، كە خۆی وەك شاهید ئامادەی بووە، بەڵام لەبەر هۆكاریی ئەمنی ناوی خۆی ئاشكرا نەكردووە.
ئەو ژنە میسرییە، كە بەڵگەی لەسەر هاوسەرگیری لەگەڵ خاشقچی خستۆتەڕوو، ئاماژەی بە پێشكەشكردنی ئەو بەڵگانە كردووە بە هەردوو كونسوڵخانەی سعودی و توركی لە یەكێك لە وڵاتانی خۆرهەڵاتی ناوەڕاست.
ئەو ژنە نهێنییە كە تەمەنی 50 ساڵانە، بە (واشنتۆن پۆست)ی ڕاگەیاندووە، "لە ناوچەی كەنداو نیشتەجێیە و ماوەیەكی لەگەڵ خاشقچی بەسەربردووە كاتێك گەیشتۆتە ئەمریكا بەهۆی كارەوە" و وتوشیەتی، "پێش دەساڵ خاشقچیم بینیوە ئەوەش لە پەراوێزی كۆڕبەندی ڕاگەیاندن، كە لە شەرقولئەوسەت سازكرا، بەڵام ساڵی ڕابردوو پەیوەندی خۆشەویستیمان دەستی پێكرد".
ئەو ژنە ڕاشیگەیاندووە، كە لە مانگی ئەیلولی ڕابردوو بۆ دوایین جار خاشقچی بینیوە و دەشڵێت: "خاشقچی چەندین جار نیگەرانی خۆی نیشانداوە لەو ڕێوشوێنانەی دەسەڵاتدارانی سعودی لە دژی گرتویانەتە بەر، بەڵام بڕوای بەوە نەكردووە ئەو ڕێوشوێنانە مەترسی بۆ سەر ژیانی دروست بكەن".
(واشنتۆن پۆست) ئاماژەی بەوەكردووە، كە ئەندامانی خێزانی خاشقچی ڕەتیان كردۆتەوە قسە لەسەر ئەو بابەتە بكەن، بەڵام شێخ ئەنوەر حەجاج وتویەتی، "گرێبەستی هاوسەرگیری بۆ ئەو دوو هاوسەرە كردووە"، كە پڕۆفیسۆری خوێندنی ئیسلامیە لە زانكۆی كراوەی ئەمریكی لە ڤێرجینیا.
لای خۆشیەوەن خەدیجە جەنگیز، دەستگیرانە توركیەكەی خاشقچی لە پەیوەندییەكی تەلەفۆنیدا بە ڕۆژنامەكەی وتووە، "هیچ زانیارییەكی نییە دەربارەی پەیوەندی خاشقچی بە ژنێكی میسرییەوە".
وتوشیەتی، "ئەو ژنە دەیەوێت وێنەی خاشقچی لەبەر چاوی هاوڵاتیان ناشرین بكات و دەیەوێت ڕاستگۆیی لەكەدار بكات و زیان بە ناوبانگی بگەیەنێت".
ڕۆژنامەكە ئاماژەی بەوەشكردووە، ئەگەر ئەو ژنە بانگەشەكەی بسەلمێنێت، ئەوا مافی هەیە بەشێكی ئەو قەرەبووەی دەدرێتە كەسوكاری خاشقچی لەلایەن حكومەتی سعودیەوە بەدەست بهێنێت.
تونێلی دەربەندیخان داخرا
لە دوای ریفراندۆمەوە ئاساییبوونەوەی پەیوەندییەكانی هەرێم و بەغدا دەستیپێكرد
مانی پاکیاوی ئهفسانه بههۆی پێکهنینهوه نهیتوانی ڕووبهڕوی ڕکابهرهکهی ببێتهوه !
باران بارین دەستپێدەكاتەوە
سەرۆك كۆماری عێراق: دەبێت چەك لە دەستی دەوڵەتدا بێت
ئاگادارییەك لە هاتووچۆی سلێمانیەوە بۆ ئەو ئۆتۆمبێلانەی قوتابیان دەگوازنەوە
لەبەر ئەم هەڵانەیە کە بەیانیان زوو خەبەرت نابێتەوە
چەند زانیاریەک لەسەر وڵاتی کوبا کە جێگایی سەرسوڕمانە
بەوێنە؛ لە ئێران بە جلوبەرگی كوردییەوە پێشوازی لە بەرهەم ساڵح كرا
چەند جوڵەیەکی ئاسان بۆ ڕوخسار کە ڕێگری لە چرچبونی دەگرێت
هونەرمەندێكی هەرێمی كوردستان كۆچی دوای كرد
زەین مالیک : من چیدیکە مسوڵمان نیم!
مانی پاکیاوی ئهفسانه بههۆی پێکهنینهوه نهیتوانی ڕووبهڕوی ڕکابهرهکهی ببێتهوه !
ڤان دایک سهرهخۆشی له ناوبژیوان دهکات بههۆی کۆچی دوایی دایکیهوه
پێدرینهۆ، ئهو گهوههره بهرازیلیهی هاوشێوهی ڤینیسیۆز یانه زهبهلاحهکانی ئهوروپای سهرسام کردووه!
مۆدریچ نمونهیهک له جوانی تۆپی پێ: لهدهرهوهی یاریگا پیرۆزبایی له یاریزانانی ئینگلتهرا دهکات !
تێری هێنری پێی وایه ئهم گۆڵهی مێسی جوانترینه له مێژوویدا و کهسیش باسی ناکات !
(کلاسیکۆی لێدان به لێدان) ڕیاڵ و بارسا بۆ دوو لاوی بههرهدار ئهمسهر و ئهوسهریان لهیهکتری گرتووه !
کوردستان
تونێلی دەربەندیخان داخرا
خەڵك- بەشی هەواڵ بەڕێوەبەرایەتی گشتی هاتوچۆی گەرمیان بڵاوی كردەوە، بۆ ماوەی نزیكەی دوو كاتژمێر ئەمڕۆ چوارشەممە تونێلی دەربەندیخان دادەخرێت. لە...
لە دوای ریفراندۆمەوە ئاساییبوونەوەی پەیوەندییەكانی هەرێم و بەغدا دەستیپێكرد
خەڵك-بەشی هەواڵ لە دوای پێكهێنانی كابینەی نوێی حكومەتی عێراق پەیوەندییەكانی هەرێمی كوردستان و بەغدا بەرەو ئاساییبوونەوە دەڕۆن و بەغدا و...
باران بارین دەستپێدەكاتەوە
خەڵك-بەشی هەواڵ بەڕێوەبەرایەتی گشتی كەشناسی و بومەلەرزەزانی هەرێم كەش و هەوای ئەمڕۆ و سبەینێی بڵاوكردەوە. بەپێی پێشبینییەكانی كەشناسی هەرێم، ئەمڕۆ...
دوایین
-
خۆشەویستی
٧ جۆر لە خیانەتی هاوسەرگیری کە زۆرێکمان هەر حسابیشی بۆناکەین
-
ئابوری
بانكی رافیدەین راگەیەندراوێكی نوێی لەسەر پێدانی پێشینە بڵاوكردەوە
-
جیهان
سعودیە ڕۆژمێری جەژنی ڕەمەزانی بڵاوكردەوە
-
کوردستان
بەڤیدیۆ؛ كادرێكى یەكێتی یوسفی كردە كوڕی خۆی
-
جیهان
سعودیە و میسر یەكەم ڕۆژی جەژنیان دیاریكرد
-
ئابوری
دابەشكردنی مووچەی فەرمانبەران دەست پێ دەكاتەوە
-
کوردستان
یەكشەممەی داهاتوو موچەی سێ شوێن دابەش دەكرێت
-
عێراق
رەغدی كچی سەدام سەرەخۆشی لە بنەماڵەكەی كردووە
عزەت دوری جێگری سەرۆكى رژێمی پێشووی عیراق لە تونس كۆچی دوایی كرد